Miturut mitos, banyu panas iku asalé saka Walisanga kang maringi banyu marang salah sijining warga sing diutus kanggo nyebarake agama Islam ing wewengkon Jawa Tengah sisih kulon, lan sakiwa-tengené Tegal. Banyu iku diwadahi ing guci (poci), duwé kasiat, lan berkah, mula objek wisata iku dijenengi guci. Miturut legenda liya, objek wisata iku dijaga déning naga kang tinggal ing gua pèrèng Gunung Slamet. Naga iku sing maringi kasiat ing pancuran banyu panas mau.